《己未秋登城北楼》
宋代·翁泳

脚底江南第一州，台城北上小淹留。
难忘故国千年恨，不尽长江万古流。
目断中原谁击楫，秋来多雨独登楼。
举头忽见长安日，一醉能消太白愁。

作者简介：翁泳，字永叔，号思斋，建阳（今属福建）人。笃志好学，受业于蔡渊。理宗景定中为上元尉，兼明道书院山长。事见《景定建康志》卷二九、《宋元学案》卷六二。今录诗二首。